CELEX: 32015D1377
Language: da
Date: 2015-08-07 00:00:00
Title: Kommissionens gennemførelsesafgørelse (EU) 2015/1377 af 7. august 2015 om en foranstaltning, der er truffet af Sverige i overensstemmelse med Europa-Parlamentets og Rådets direktiv 2006/42/EF for at forbyde markedsføringen af to kappe- og kløvemaskiner fremstillet af Bonnet AB (meddelt under nummer C(2015) 5412) (EØS-relevant tekst)

11.8.2015   
            
            
               DA
            
            
               Den Europæiske Unions Tidende
            
            
               L 212/37
            
         KOMMISSIONENS GENNEMFØRELSESAFGØRELSE (EU) 2015/1377
   af 7. august 2015
   om en foranstaltning, der er truffet af Sverige i overensstemmelse med Europa-Parlamentets og Rådets direktiv 2006/42/EF for at forbyde markedsføringen af to kappe- og kløvemaskiner fremstillet af Bonnet AB
   
      
         (meddelt under nummer C(2015) 5412)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/42/EF af 17. maj 2006 om maskiner og om ændring af direktiv 95/16/EF (1), særlig artikel 11, stk. 3, og
   ud fra følgende betragtninger:
   
               (1)
            
            
               I overensstemmelse med proceduren i artikel 11, stk. 2, i direktiv 2006/42/EF har Sverige underrettet Kommissionen om en foranstaltning, der forbyder markedsføring af Bonnetklippen og Brännhultsklippen, to kappe- og kløvemaskiner til oparbejdning af brænde fremstillet af Bonnet AB, Surgatan, SE-602 28 Norrköping, Sverige.
            
         
               (2)
            
            
               Disse kappe- og kløvemaskiner var forsynet med CE-mærkning i overensstemmelse med direktiv 2006/42/EF.
            
         
               (3)
            
            
               Begrundelsen for foranstaltningen var, at kappe- og kløvemaskinerne ikke opfyldte de væsentlige sikkerheds- og sundhedskrav, der er anført i punkt 1.1.2 og 1.3.7 i bilag I til direktiv 2006/42/EF, vedrørende principper for integrering af sikkerheden og risici i forbindelse med bevægelige dele. Problemet med maskinerne var navnlig, at de ikke havde afskærmninger eller andre anordninger til beskyttelse mod risikoen ved bevægelige dele, og at det var muligt at nå fareområdet under driften.
            
         
               (4)
            
            
               Sverige informerede producenten om manglerne. Producenten traf de nødvendige foranstaltninger til fjernelse fra markedet af de produkter, der ikke opfyldte sikkerhedskravene.
            
         
               (5)
            
            
               Undersøgelsen af de beviser, der er fremlagt af Sverige, bekræfter, at kappe- og kløvemaskiner af typerne Bonnetklippen og Brännhultsklippen fremstillet af Bonnet AB, Surgatan, SE-602 28 Norrköping, Sverige, ikke opfylder de væsentlige sundheds- og sikkerhedskrav, der er anført i direktiv 2006/42/EF, og at denne manglende opfyldelse udgør en alvorlig sikkerhedsrisiko for brugerne. Den foranstaltning, som Sverige har truffet, bør derfor betragtes som berettiget —
            
         VEDTAGET DENNE AFGØRELSE:
   Artikel 1
   Den foranstaltning, som Sverige har truffet til at forbyde markedsføring af to kappe- og kløvemaskiner af typerne Bonnetklippen og Brännhultsklippen fremstillet af Bonnet AB, Surgatan, SE-602 28 Norrköping, Sverige, er begrundet.
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 7. august 2015.
      
         
            På Kommissionens vegne
         
         Elżbieta BIEŃKOWSKA
         
            Medlem af Kommissionen
         
      
   
   
      (1)  EUT L 157 af 9.6.2006, s. 24.